
ktorým sa vydáva 
     Prevádzkový poriadok pohrebísk    
                 v obci Nové Sady

Návrh VZN vyvesený dňa 24.4.2018
VZN schválené dňa: 25.6.2018
VZN účinné od: 1.7.2018





		 Obec Nové Sady na základe ust. § 4, odst. 3 písm.e.,f., a g. zákona SNR č. 369/1990 Zb.o obecnom zriadení v znení neskorších predpisov (ďalej len zákon o obecnom zriadení), s použitím ust. § 11, ods. 4 písm. g. zákona o obecnom zriadení a v súlade so zák.č. 131/2010 Z.z. o pohrebníctve v platnom znení   v y d á v a        
                      P r e v á d z k o v ý     p o r i a d o k     p o h r e b í s k 

Pohrebisko: 1. Katolícky cintorín Nové Sady
                    2. Evanjelický cintorín Nové Sady
	        3. Cintorín Sila
	        4. Cintorín Ceroviny
Prevádzkovateľ pohrebiska: Obec Nové Sady, 951 24 Nové Sady
IČO: 00308340
DIČ: 2021102864
Číslo účtu: SK65 5600 0000 0009 8939 3001
tel.č.: 0377894165
Schválený Obecným zastupiteľstvom v Nových Sadoch dňa 25.6.2018
Účinný od: 1.7.2018
		          

                                              Čl. 1
			Úvodné ustanovenia

         Úcta k pamiatke zosnulých a spoločenské poslanie pohrebísk ako verejných zdravotno-technických zariadení, určených k pietnemu pochovávaniu zosnulých, alebo k ukladaniu ich spopolnených pozostatkov spôsobom, zodpovedajúcim zdravotným predpisom, prikazujú, aby pohrebiská boli udržiavané v takom stave, ako to zodpovedá ušľachtilým ľudským vzťahom, ale aj aby sa pri  ich používaní dodržiavali zdravotné a iné predpisy.
Tento prevádzkový poriadok pohrebísk upravuje správu a prevádzkovanie pohrebiska, rozsah služieb poskytovaných na pohrebisku, povinnosti nájomcu pri údržbe hrobového miesta, povinnosti návštevníkov pohrebiska v súvislosti s udržiavaním poriadku na pohrebisku a zachovávaním dôstojnosti tohto miesta, spôsob a pravidlá používania zariadení pohrebiska, spôsob ukladania ľudských pozostatkov a ľudských ostatkov, plán hrobových miest, dĺžku tlecej doby podľa § 19, ods. 3, spôsob vedenia evidencie pohrebiska podľa § 17, ods.4 písm.a, spôsob nakladania s odpadmi, podmienky vstupu prevádzkovateľa pohrebnej služby a kamenárov na pohrebisko a cenník služieb. Prevádzkový poriadok pohrebísk sa vzťahuje na prevádzkovateľa pohrebiska, na nájomcov hrobových miest, na poskytovateľov služieb na pohrebisku a na návštevníkov pohrebísk.

				     Čl. 2
			      Rozsah platnosti
Tento prevádzkový poriadok sa vzťahuje na pohrebiská:

1. Katolícky cintorín v Nových Sadoch:
Pohrebisko je v katastrálnom území Nové Sady, parc.č. 141/1 – cintorín rozloha 12455m2, parc.č. 141/3 – dom smútku – 143m2. DS sa skladá s obradnej miestnosti s katafalkom, miestnosti na uloženie chladiaceho zariadenia, prezliekarne, dvoch skladov náradia a hygienického zariadenia, vlastník Obec Nové Sady – LV č. 946. Pohrebisko je rozdelené do troch sektorov – A,B,C.
Sektor A má 200 miest na pochovávanie, sektor B 110 miest, sektor C 340 miest – tieto sú vyznačené v plániku cintorína. Nakoľko rozloha cintorína je veľká, v budúcnosti sa budú vytvárať nové rady a nové miesta podľa potreby.
Pohrebisko je napojené na obecný vodovod, k dispozícii sú dva výtokové stojany, voda sa  využíva  iba na polievanie, pri dome smútku je žumpa.
Pohrebisko je oplotené, pri dome smútku je verejné osvetlenie, ozvučenie nie je vybudované, komunikácia je po dom smútku, na cintoríne nie sú vybudované chodníky, je dodržané ochranné pásmo pohrebiska 50 m. Sú tam dve vstupné brány.
2.  Evanjelický cintorín v Nových Sadoch
      Pohrebisko je v katastrálnom území Nové Sady, parc.č. 186 – cintorín rozloha 7884 m2,   
     vlastník evanjelická cirkev eav., LV č. 442,  dom smútku je na pozemku parc.č. 186/2 -.   
     126  m2 vlastníkom  domu smútku je Obec Nové Sady LV č. 946. DS pozostáva z   
     obradnej miestnosti s chladiacim zariadením, prezliekarne, kompresorovne, skladu  
     náradia. Cintorín tvorí jeden sektor, rozdelený nespevnenou cestou, počet miest na  
     pochovávanie je 680, tieto sú vyznačené v plániku cintorína. Nakoľko rozloha cintorína je   
     veľká, v budúcnosti sa budú vytvárať nové rady a nové  miesta podľa potreby a tieto budú 
     do plánika dokreslené.
     Pohrebisko je napojené na obecný vodovod, ale voda sa využíva iba na polievanie,   
     výtokový stojan je pri dome smútku.
     Pohrebisko je oplotené, pri dome smútku je verejné osvetlenie, ozvučenie nie je     
     vybudované, komunikácia je po dom smútku, na cintoríne nie sú vybudované chodníky.   
     Do cintorína sú dve vstupné brány.
     Evanjelická cirkev – vlastník pozemku  zapísaný na LVč. 442 v zákonom stanovenom   
     čase neoznámila obci Nové Sady, že chce pohrebisko prevádzkovať sama.

3.Cintorín Sila

Pohrebisko je v katastrálnom území Sila, parc.č. 991/1- cintorín rozloha 9030 m2, parc.č. 991/2 – cintorín – 881 m2, 991/3 – dom smútku rozloha 159 m2 vlastník Obec Nové Sady – LV č. 739, DS pozostáva z obradnej miestnosti s katafalkom, miestnosti s chladiacim zariadením, dvoch skladov a prezliekarne, pohrebisko je rozdelené do dvoch sektorov A a B, sektor A má 400 miest na pochovávanie, sektor B 75 miest – tieto sú vyznačené v plániku cintorína. Nakoľko rozloha cintorína je veľká, v budúcnosti sa budú vytvárať nové rady a miesta podľa potreby
Pohrebisko je napojené na obecný vodovod, k dispozícii je jeden výtokový stojan, voda sa využíva iba na polievanie. Pohrebisko je oplotené, pri dome smútku je verejné osvetlenie, ozvučenie nie je vybudované, komunikácia je po dom smútku, na cintoríne nie sú vybudované chodníky. Do cintorína sú dve vstupné brány.

4. Cintorín Ceroviny
Pohrebisko je v katastrálnom území Nové Sady, parc.č.1658/2- cintorín rozloha 1005 m2, pozemok je vlastnícky  neusporiadaný, užívateľ Obec Nové Sady – na evidenčnom liste č. 406. Na tomto cintoríne nie je dom smútku. Pohrebisko je rozdelené do dvoch sektorov A a B. Sektor A má 37 miest na  pochovávanie, sektor B má  142 miest na pochovávanie. V prípade potreby rozloha cintorína  umožňuje vytvoriť nové rady a miesta. Pohrebisko je bez vody, osvetlenia, chodníky a komunikácie nie sú vybudované. Pohrebisko je oplotené, má dva vstupy.

     				
Čl. 3
			   Prevádzkovanie pohrebiska

  1.Prevádzkovanie pohrebiska zahŕňa najmä 
- a. výkopové práce, súvisiace s pochovávaním alebo exhumáciou
- b. pochovávanie
- c. vykonanie exhumácie
Toto zabezpečujú pohrebné služby podľa výberu pozostalých
- d. správu a údržbu pohrebiska
- c. správu a údržbu komunikácii a zelene na pohrebisku
- f. vedenie evidencie súvisiacej s prevádzkovaním pohrebiska
    Toto zabezpečuje Obec Nové Sady

2.Ochranné pásmo pohrebiska je 50m,v ochrannom pásme sa nesmú povoľovať ani umiestňovať budovy, okrem budov, ktoré poskytujú služby, súvisiace s pohrebníctvom.

                                                       Čl. 4
			      Evidencia pohrebiska

1. Evidencia hrobových miest  obsahuje:
a./ meno a priezvisko osoby, ktorej ľudské ostatky sú v hrobovom mieste uložené
b./ dátum uloženia ľudských pozostatkov s uvedením hrobového miesta a hĺbky  
     pochovania
c./ záznam o nebezpečnej chorobe, ak mŕtvy, ktorého ľudské pozostatky sa uložili do   
     hrobu  alebo hrobky, bol nakazený nebezpečnou chorobou,
d./ meno, priezvisko, adresu miesta trvalého pobytu, ak ide o fyzickú 
     osobu, obchodné meno, sídlo a identifikačné číslo nájomcu, ak ide o právnickú osobu,
f./ dátum uzavretia nájomnej zmluvy a údaje o zmene nájomcu,
g./ situačný náčrt hrobových miest.

2. Evidencia prevádzkovania pohrebiska obsahuje údaje o
a. zákaze pochovávania a dobe jeho trvania, ak sa taký zákaz vydal,
b. zrušení pohrebiska,
c. skutočnosti, či je hrob chránený ako národná kultúrna pamiatka, alebo pamätihodnosť obce, alebo či ide o vojnový hrob.
Evidncia pohrebiska sa nachádza na Obecnom úrade v Nových Sadoch.
                                               
                                               Čl. 5
			    Pochovávanie

1. O tom, na ktorom pohrebisku má byť pochované telo zosnulej osoby, rozhoduje spravidla ten, kto pohreb obstaráva. Platí však zásada, že zosnulý má byť pochovaný na pohrebisku v tej časti obce, kde mal pred smrťou trvalý pobyt.
2. Pochovať mŕtveho, ktorý bezprostredne pred smrťou nemal v Obci Nové Sady trvalý pobyt možno len vo výnimočných prípadoch (má na niektorom z pohrebísk zaplatené miesto, má pochovaného blízkeho príbuzného a pochováva sa do toho istého hrobu, má v obci Nové Sady nehnuteľnosť) a to so súhlasom správy pohrebiska.
Mŕtvi sa dočasne ukladajú v dome smútku. Dom smútku je  vybavený chladiacim zariadením, katafalkom,   na čelnej stene je výzdoba, vázy na kvety, stojan na vence, stoličky. Každý obstarávateľ pohrebu si dom smútku pripraví k obradom sám (upratanie, uloženie kvetov, vencov a pod). Telo osoby zomretej mimo zdravotníckeho zariadenia musí byť po prehliadke  lekárom  premiestnené do domu smútku , ak  nebolo prevezené na pitvu. Prevoz mŕtveho zabezpečí obstarávateľ pohrebu.
3. Ak do 96 hodín od úmrtia nikto pochovanie nezabezpečí alebo ak sa nezistila totožnosť mŕtveho do siedmich dní od zistenia úmrtia, pochovanie zabezpečí obec, na ktorej území došlo k úmrtiu. Ak nie je známe miesto úmrtia, pochovanie zabezpečí obec, v ktorej katastrálnom území sa ľudské pozostatky našli. Ľudské pozostatky osoby, ktorej totožnosť sa nezistila, nemožno spopolniť. 
4. Ak sa ľudské pozostatky neuložili do chladiaceho zariadenia, musia sa pochovať do 96 hodín od úmrtia, nie však pred uplynutím 48 hodín od úmrtia. Ak sa vykonala pitva, možno mŕtveho pochovať ihneď. Ľudské pozostatky uložené v chladiacom zariadení, ktoré zabezpečí trvalé udržanie teploty v rozmedzí  0°Caž 5°C musia byť pochované do 14 dní od úmrtia, okrem prípadov, ak doba od zistenia úmrtia lekárom, ktorý vykonal prehliadku mŕtveho, do pochovania presiahne 14 dní, alebo ak to vyžaduje stav ľudských pozostatkov, ukladať ich do mraziaceho zariadenia, ktoré zabezpečí trvalé udržanie teploty nižšej ako -10°C. Ak pitva bola nariadená v trestnom konaní, ľudské pozostatky možno pochovať za podmienok uvedených v osobitnom predpise- § 115 trestného poriadku. 
5. Ak ide o ľudské pozostatky cudzinca, obec je podľa  povinná bezodkladne oznámiť jeho úmrtie Ministerstvu zahraničných vecí Slovenskej republiky alebo príslušnej diplomatickej misii, alebo konzulárnemu úradu štátu, ktorého bol mŕtvy štátnym príslušníkom. Ak obec nedostane do 14 dní odo dňa oznámenia úmrtia z Ministerstva zahraničných vecí Slovenskej republiky alebo z príslušnej diplomatickej misie, alebo z konzulárneho úradu štátu, ktorého bol mŕtvy štátnym príslušníkom oznámenie o zabezpečení prevozu ľudských pozostatkov alebo súhlas na ich pochovanie na území Slovenskej republiky, pochovanie ľudských pozostatkov zabezpečí obec.
6. Pochováva sa uložením do zeme alebo spopolnením, ak dôležitý všeobecný záujem nevyžaduje iný druh pohrebu. Výnimočne možno rakvu s telom mŕtveho uložiť do hrobky, vybudovanej so súhlasom správcu pohrebiska. Spopolnenie sa  smie vykonať iba v krematóriu.
7. Výkopové práce súvisiace s pochovávaním alebo exhumáciou, pochovávanie, vykonanie exhumácie,  zabezpečuje pohrebná služba, podľa výberu obstarávateľa pohrebu na jeho vlastné náklady. Na bezpečnosť práce počas výkopu hrobu a hrobky dohliada oprávnená firma, poskytujúca tieto služby
8. Pri výkope hrobu na existujúcom hrobovom mieste sú pracovníci vykonávajúci výkop povinní s nájdenými kostrovými ostatkami narábať s pietou. Všetky kostrové ostatky sa musia pozbierať a uložiť v prostriedku na dne hrobovej jamy do osobitnej jamky, ktorú potom zasypú zeminou.
9. Úpravu hrobového miesta po uľahnutí vykoná nájomca na vlastné náklady tak, aby nebol narušený estetický vzhľad pohrebiska.
Po skončení prác na úprave hrobového miesta je nájomca povinný vykonať alebo zabezpečiť vyčistenie okolia hrobového miesta a odstrániť z neho zvyšný materiál.
     
                                                      
                                                     Čl. 6
		 Prepožičanie miesta pre hrob alebo urnu

1. Správa pohrebiska je povinná prepožičať miesto na hrob na tleciu dobu a miesto na urnu na 10 rokov od prvého uloženia zosnulého.
2. Tlecia doba je stanovená  prevádzkovateľom na  10 rokov.
3. Správa pohrebiska je povinná prepožičať miesto ešte na ďalšiu dobu, v opačnom prípade musí o tom včas upovedomiť pozostalých, ktorým doteraz bolo miesto pre zosnulých prepožičané a to v súlade so zák.č. 470/2005 Z.z.
4. Výška poplatkov (nájmu) za prepožičanie miesta na pohrebisku a za osobitné služby, súvisiace s pochovávaním a správou pohrebiska sa dohodne v zmluve o prepožičaní miesta, ktorú s objednávateľom uzavrie správa pohrebiska.
5. Správa pohrebiska je povinná mať situačný plán pohrebiska a viesť v ňom evidenciu voľných miest a dovoliť na požiadanie obyvateľom, aby do neho nahliadli. Takisto vedie správa pohrebiska evidenciu hrobových miest.
6. Nik nemá nárok na prepožičanie určitého miesta. Správa pohrebiska je však povinná v odôvodnených prípadoch vyhovieť želaniu toho, kto pohreb obstaráva.
7. Prepožičaním vzniká právo na užívanie miesta na hrob tomu, komu bolo prvýkrát prepožičané a prechádza na osoby jemu blízke. Dohody oprávneného o prevode práva na miesto s treťou osobou nie sú pre správu pohrebiska záväzné.
8. O prepožičaní miesta sa vyhotoví písomná zmluva medzi správou pohrebiska a objednávateľom, na základe ktorej má objednávateľ

a/ povinnosť:
· dodržiavať ustanovenia prevádzkového poriadku, ktoré sa týkajú povinnosti nájomcu hrobového miesta,
· užívať hrobové miesto podľa nájomnej zmluvy,
· udržiavať prenajaté hrobové miesto v poriadku na vlastné náklady,
· písomne oznamovať prevádzkovateľovi pohrebiska všetky zmeny údajov, ktoré sú potrebné na vedenie evidencie
· udržiavať poriadok na pohrebisku
b/  právo:
    -     zriadiť na prepožičanom mieste hrob,
    -     uložiť do zeme telo zosnulého alebo spopolnené pozostatky,
    -     upraviť povrch miesta (urobiť náhrobok, vysadiť kvetiny a pod.)
9. Právo na miesto sa preukazuje:
- v starších prípadoch evidenciou správcu pohrebiska alebo potvrdenkou o zaplatení           poplatku za prepožičanie miesta, resp. iných hodnoverným dokladom,
- v nových prípadoch písomnou zmluvou a potvrdenkou o zaplatení poplatku.
10. Rovnaké ustanovenie platí aj pre prepožičanie miesta na ďalšiu dobu, aj v týchto prípadoch je potrebná písomná zmluva.

						
                                                           Čl.7
                                      Prepožičanie miesta pre hrobku

1. Miesto pre hrobku sa prepožičiava spravidla na dobu 10 rokov, aj v tomto prípade je potrebná písomná zmluva.
2. Stavba hrobky musí byť uskutočnená do jedného roku, inak nárok na miesto zaniká.
3. V ostatnom platia ustanovenia čl. 5 tohto poriadku.


						Čl.8
			  Ukladanie tiel do hrobu, prípadne do hrobky

1. Mŕtvi sa ukladajú spravidla po jednom do každého hrobu, pokiaľ dôležitý všeobecný záujem nevyžaduje uloženie do spoločného hrobu (napr. epidémia).
2. Správa cintorína môže na žiadosť alebo so súhlasom toho, komu bolo miesto pre hrob prepožičané povoliť, aby do toho istého hrobu boli uložení ďalší mŕtvi príbuzní, prípadne aj iné blízke  osoby.
3. Hrob na ukladanie ľudských pozostatkov musí spĺňať tieto požiadavky:
a./ hĺbka pre dospelú osobu a dieťa staršie ako 10 rokov musí byť najmenej 1,6 m ,dieťa 
     mladšie ako 10 rokov najmenej 1,2 m, prehĺbený hrob  musí mať hĺbku aspoň 2,2 m       
b./ dno musí ležať najmenej 0,5 m nad hladinou podzemnej vody
c./ bočné vzdialenosti medzi jednotlivými hrobmi musia byť najmenej 0,3 m
d./ rakva s ľudskými pozostatkami musí byť po uložení do hrobu zasypaná skyprenou zeminou vo výške minimálne 1,2 m
4. Pred uplynutím tlecej doby sa môžu do toho istého hrobu uložiť ďalšie ľudské pozostatky, ak je ich možné umiestniť nad úroveň naposledy pochovaných ľudských ostatkov a vrstva uľahnutej zeminy nad rakvou bude najmenej 1 meter.
5. Do hrobky je možné uložiť aj viacero rakiev s ľudskými pozostatkami a s ľudskými ostatkami.
Rakva uložená do hrobky musí byť zabezpečená pred únikom zápachu do okolia a musí byť vyrobená tak, aby chránila ľudské ostatky pred hlodavcami 


						Čl.9
					      Exhumácia

1. Pred uplynutím tlecej doby možno ľudské ostatky exhumovať na 
a. príkaz sudcu alebo prokurátora, alebo,
b. žiadosť obstarávateľa pohrebu alebo blízkej osoby, ak obstarávateľ pohrebu už nežije,  
    alebo na žiadosť obce, ak bola obstarávateľom pohrebu.
2. Žiadosť podľa odseku 1 žiadateľ podáva prevádzkovateľovi pohrebiska, na ktorom sú ľudské ostatky uložené a musí obsahovať:
a. vyjadrenie regionálneho úradu verejného zdravotníctva, ak ide o ľudské ostatky pred  
uplynutím tlecej doby,
b. list o prehliadke mŕtveho a štatistické hlásenie o úmrtí
c. nájomnú zmluvu vydanú prevádzkovateľom pohrebiska, ak budú ľudské ostatky uložené  
    na inom pohrebisku,
d. identifikačné údaje prevádzkovateľa pohrebnej služby, ktorý ľudské ostatky prevezie
3. Náklady exhumácie uhrádza ten, kto o ňu požiadal.

					       
                                                       Čl. 10
                                      Ukladanie spopolnených pozostatkov

1. Spopolnené pozostatky sa ukladajú podľa priania vysloveného zosnulým za jeho života, alebo podľa obstarávateľa pohrebu v urne do nového hrobu, alebo do hrobu, v ktorom sú uložené pozostatky jeho príbuzných.
2. Iný spôsob ukladania spopolnených poplatkov ( voľné zmiešanie so zemou, rozptyl alebo vsyp do zeme) nie je v obci prípustné, nakoľko na takéto ukladanie nie sú vytvorené podmienky.
(obec nemá rozptylovú lúku a nemá na cintoríne vymedzené miesto na voľné zmiešanie so zemou a vsyp do zeme).

				
					     Čl.11
Povinnosti nájomcu hrobového miesta
1. Na vybudovanie akejkoľvek stavby na pohrebisku alebo na úpravu už jestvujúcej stavby (hrobu,náhrobku, hrobky, rámu) je potrebný predchádzajúci súhlas správy pohrebiska.
Nájomca hrobového miesta, ktorý si objedná vykonanie uvedených prác u kamenárskej firmy, je povinný pred začatím takýchto prác toto nahlásiť na obecnom úrade a prevziať kľúče od cintorína.
2. Po ukončení prác je stavebník povinný na svoj náklad vyčistiť okolie hrobu a odstrániť prebytočný stavebný materiál, stavebník zodpovedá za škody, spôsobené na susedných hroboch a je povinný ich bezodkladne odstrániť na vlastné náklady so súhlasom nájomcu dotknutého  hrobu a prevádzkovateľa pohrebiska
3. Nie je prípustné bez súhlasu správy pohrebiska odpredávať alebo odstraňovať vybudované stavby.
4. Bez súhlasu správy pohrebiska nie je dovolené vynášať časti náhrobkov.
5. Príslušenstvo hrobu (pomníky, kríže a pod) osádzať tak, aby neohrozovali iných návštevníkov a okolité hrobové miesta.
6. Dbať na to, aby pri vykonávaní stavebných úprav neboli odkladané časti príslušenstva hrobu na iné hrobové miesta alebo opierané o príslušenstvo iných hrobov.
7. Pri realizácii stavebných úprav rešpektovať tvar a vonkajšie rozmery hrobového miesta a to nasledovne:
-detský hrob				60x100 cm
-jednohrob dospelých			130x220 cm
-dvojhrob dospelých			180x220 cm
-trojhrob dospelých			250x220 cm
- hrobka					200x300 cm  ,    130x300 cm
- urnové miesto				80x80 cm
- chodníky medzi hrobami                        30 cm
8. Vysádzať stromy a kry na prepožičaných miestach je zakázané.
9. Správa pohrebiska môže existujúcu výsadbu kedykoľvek, ak to uzná za potrebné, odstrániť.


                                                     Čl. 12
				     Lavičky

1. Lavičky možno na pohrebisku umiestňovať len s písomným súhlasom správy pohrebiska, táto môže určiť rozmery i tvar lavičky, prípadne spôsob ich upevnenia.
2. Lavičky môžu voľne používať všetci návštevníci pohrebiska.


				             Čl. 13
				Práce na pohrebisku

1. Telá zosnulých smú do hrobu ukladať len pracovníci pohrebnej služby. Spopolnené pozostatky môžu s povolením správy pohrebiska uložiť na prepožičané miesto aj iné osoby.
2. Práce na cintoríne – najmä obkladanie a formovanie hrobov môžu vykonávať len pracovníci kamenárskych firiem, prípadne opravu obruby môže nájomca hrobového miesta uskutočniť svojpomocne.
3. Na prepožičaných miestach môžu vykonávať oprávnené osoby alebo osoby im blízke alebo objednaní zamestnanci jednoduché práce potrebné na udržovanie miesta a jeho skrášľovanie (vysadzovanie a polievanie kvetín, čistenie okolia hrobu a pod.)


Čl. 14
				   Zákaz pochovávania

1. Ak by ďalším pochovávaním na pohrebisku mohlo dôjsť k ohrozeniu zdravia ľudí alebo kvality podzemnej vody, môže pochovávanie zakázať príslušný orgán štátnej správy
2. Na pohrebisku, kde je zakázané pochovávanie ľudských pozostatkov do zeme podľa odseku 1, možno ďalej pochovávať inými spôsobmi, ak príslušný orgán štátnej správy, ktorý pochovávanie zakázal, s navrhovaným spôsobom pochovávania súhlasil.
                                                          
                                                                 Čl. 15
                                                   Zrušenie pohrebiska

1. Pohrebisko môže zrušiť len obec. Pohrebisko možno zrušiť až po uplynutí tlecej doby všetkých ľudských ostatkov uložených na pohrebisku.
2. Pohrebisko možno pred uplynutím tlecej doby uvedenej v ods. 1 zrušiť len z dôvodov, uvedených v § 20 ods. 1 zák.č. 131/2010 Z.z. alebo  z dôvodu verejného záujmu na základe podnetu príslušného orgánu štátnej správy, verejný záujem musí byť riadne zdôvodnený.
3. Ten, v koho záujme sa pohrebisko zruší, je povinný zabezpečiť a uhradiť  exhumácie a preloženie ľudských ostatkov, hrobov s príslušenstvom a hrobiek na nové hrobové miesta na inom pohrebisku.
4. Ak sa pohrebisko zrušilo, musí sa premiestniť trávový porast a skrývka 
a. rozptylovej lúke do hĺbky 10 cm
b. vsypovej lúke do hĺbky zodpovedajúcej najnižšej úrovni uloženia popola.
5. Nezotleté ľudské ostatky po uplynutí tlecej doby je ten, v koho záujme sa pohrebisko zrušilo, povinný zhromaždiť a pochovať ich na inom pohrebisku.
6. Hroby a hrobky alebo pohrebiská, ktoré sú vyhlásené za národné kultúrne pamiatky, sa môžu zrušiť len na základe rozhodnutia  Pamiatkového úradu Slovenskej republiky o zrušení vyhlásenia hrobu, hrobky  alebo pohrebiska za národnú kultúrnu pamiatku. Hroby a hrobky, ktoré sú evidované v zozname pamätihodností obce sa môžu zrušiť len po predchádzajúcom súhlase obce.
7. Zrušenie vojnových hrobov upravuje osobitný zákon.

                                                         Čl. 16
                                   Starostlivosť o prepožičané miesto

1. Užívateľ je povinný udržiavať prepožičané miesto v riadnom stave.
2. Ak správa pohrebiska zistí nedostatky v starostlivosti o prepožičané miesto, vyzve užívateľa, aby ich v primeranej lehote odstránil. Ak sa tak nestane alebo nie je známa adresa oprávneného alebo aj je nebezpečenstvo z omeškania, urobí správa pohrebiska potrebné opatrenia na náklady oprávneného.
3. Zvädnuté alebo ináč znehodnotené kytice, vence a iné netrvanlivé ozdoby je správa pohrebiska oprávnená z jednotlivých hrobov aj sama odstrániť.
					 
                                                         Čl. 17
                                            Prístup na pohrebisko

1. Prístup na pohrebisko nie je časovo obmedzený. Správca cintorínov môže z osobitných dôvodov tento prístup obmedziť.
2. Deťom do 10 rokov je prístup na cintorín dovolený len v sprievode dospelých osôb.
3. S motorovými vozidlami možno na pohrebisko vchádzať len ak správa pohrebiska vydala osobitné povolenie.

					 
                                                      Čl. 18
			  Správanie sa na pohrebisku 

1. Návštevníci pohrebiska sú povinní správať sa primerane k piete miesta. Zakazuje sa na pohrebisku fajčiť, používať alkoholické nápoje a iné návykové látky, odhadzovať odpadky mimo vyznačeného priestoru, vodiť a voľne púšťať psov a iné zvieratá, robiť hluk, jazdiť na bicykli, korčuliach, skateboarde a iných športových prostriedkoch a vykonávať iné činnosti, ktoré nie sú vzhľadom na charakter pietneho miesta obvyklé.
2. Na pohrebisku je možné odpady ukladať len na miesta na to určené v súlade s platným VZN obce Nové Sady o nakladaní s komunálnym odpadom a drobným stavebným odpadom. Na každom pohrebisku sú umiestnené dva druhy 1100 l kontajnerov. Živé kytice, vence, a iný biologicky rozložiteľný odpad sa odkladá do hnedých smetných nádob, ktoré sa vyvážajú pravidelne podľa harmonogramu zvozu odpadov. Ostatný komunálny odpad, ktorý na cintorínoch vzniká – napr. umelé kvety, obaly s kvetov, kvetináče, vyhorené sviečky a kahance a pod., sa odkladajú do čierneho alebo plechového kontajnera na komunálny odpad, ktorý sa vyváža pravidelne raz za dva týždne, odvoz zabezpečuje firma, ktorá vyváža komunálny odpad v obci a obec má s ňou uzatvorenú zmluvu.
3. Stavebný odpad, ktorý vznikne nájomcovi hrobového miesta z činnosti úpravy hrobového miesta (budovanie obruby, pomníka a pod.), sú  on, alebo firma, ktorá tieto práce vykonáva, povinní odstrániť na vlastné náklady.
4. Ukladať odpad na inom mieste v areáli cintorína sa zakazuje
5. Čistenie areálu pohrebiska, domu smútku a tiež údržbu zelene na pohrebisku zabezpečuje prevádzkovateľ pohrebiska – t.j. Obec Nové Sady, prístupnú plochu  vykáša strojnou mechanikou, a priestory medzi jednotlivými hrobmi sú vykášané ručnou kosačkou zamestnancami obce.
					 
 Čl. 19
				         Priestupky

1. Priestupku sa dopustí ten, kto
a./ nedodržiava ustanovenia prevádzkového poriadku pohrebiska, ktoré sa týkajú    povinností nájomcu hrobového miesta
b./ neužíva hrobové miesto podľa nájomnej zmluvy 
c./ neudržiava prenajaté hrobové miesto v poriadku na vlastné náklady,
d./ písomne neoznámi prevádzkovateľovi pohrebiska všetky zmeny údajov, ktoré sú potrebné na vedenie evidencie,
e./ nedodržiava poriadok na pohrebisku
f./ nedodržiava ustanovenia prevádzkového poriadku pohrebiska, ktoré sa týkajú návštevníkov
g./ nezachováva dôstojnosť pohrebiska
2. Za priestupok podľa odseku 1 možno uložiť pokutu 100,00 eur. Pri ukladaní pokuty sa prihliada na závažnosť, spôsob, čas trvania a následky protiprávneho konania.
3. Na priestupky a ich prejednanie sa vzťahuje všeobecný predpis o priestupkoch.
4. Za priestupky podľa tohto VZN možno uložiť blokovú pokutu vo výške 66 eur.
5. Uvedené priestupky prejednáva a sankcie za ne ukladá obec. Výnos z pokút je príjmom rozpočtu obce.  
                     				          
                                                                Čl. 20
				Záverečné ustanovenia

1. Cenník služieb poskytovaných na pohrebisku tvorí prílohu č. 1 tohto prevádzkového poriadku.
2. Zmeny a doplnky tohto VZN schvaľuje Obecné zastupiteľstvo v Nových Sadoch.
3. Toto VZN bolo schválené Obecným zastupiteľstvom v Nových Sadoch dňa 25.6.2018
trojpätinovou väčšinou prítomných poslancov a nadobúda účinnosť dňom 1.7.2018.
4.Dňom účinnosti tohto VZN sa zrušujú prevádzkové poriadky pohrebísk Nové Sady  
     katolícky cintorín,  Nové Sady evanjelický cintorín,  cintorín Sila a cintorín Ceroviny,   
     ktoré boli schválené RÚVZ v Nitre. Ostatné veci neupravené v tomto VZN  sa riadia 
     jednotlivými ustanoveniami zák.č. 131/2010 Z.z. v platnom znení  (zákon o pohrebníctve).



V Nových Sadoch 25.6.2018				Silvia  H a l v o n í k o v á
								starosta obce


Vyvesené: 26.6.2018
[bookmark: _GoBack]            


              

Príloha č. 1

				Cenník služieb
                Poplatky za prenájom hrobového miesta a 
	               služby a činnosti na pohrebisku
    

Použitie domu smútku s chladiacim zariadením					6,00 €

Použitie domu smútku bez chladiaceho zariadenia					4,00 €

Poplatok za miesto: predplatné na 10 rokov – jednohrob				7,00 €  
 		         predplatné na 10 rokov – dvojhrob, 				14,00 €
		         predplatné na 10 rokov – trojhrob				21,00 €
                                Také isté poplatky sú aj za uloženie urny a vybudovanie hrobky
Poplatok platí ten, kto vybavuje pohreb, alebo podľa toho ako sa pozostalí dohodli. Táto skutočnosť je uvedená v nájomnej zmluve, ktorá sa uzatvára pri vybavovaní pohrebu.
Po každých 10 rokoch poplatok  za miesto sa opakuje a to u tých nájomcov, s ktorými bola uzatvorená zmluva.
Rezervácia miesta žijúcimi  občanmi: (jedná sa o nové hrobové miesta, v ktorých zatiaľ nie je  nikto pochovaný)
                            predplatné na rok: -     jednohrob				      3,50 €
  dvojhrob				      7,00 €

					     
V prípade, že občan, ktorý si miesto rezervoval zomrie,  po pochovaní sa stanoví desaťročný prenájom v obvyklej cene, čo sa uvedie v novej nájomnej zmluve s pozostalým.






















